cyanic-selkie/wikianc huggingface dataset:
புரிசை அகத்தீசுவரர் கோயில்
அமைப்பு
கருவறையின் முன் உள்ள மகாமண்டபச் சுவரில் நாயன்மார்களின் வரலாறு புடைப்புச் சிற்பங்களாக செதுக்கபட்டுள்ளன. அதில் மனுநீதிச் சோழன் தேர்க்காலில் இளவரசன், ஆனாய நாயனார் குழலூதுதல், கண்ணப்ப நாயனார் பன்றி வேட்டையாடுதல்- சிவலிங்கத்தில் காலூன்றி தன் கண்ணை எடுத்தல், திருக்குறிப்புத் தொண்ட நாயனார் துணியைப் பெறுதல்- பாறையில் தலையை முட்டிக்கொள்ளுதல், சுந்தரமூர்த்தி நாயனார் யானை மீதும், சேரமான் பெருமான் நாயனார் குதிரை மீது செல்லுதல், சண்டேசுவர நாயனாருக்கு அருளுதல், தில்லை வாழ் அந்தணர்கள், மாணிக்கவாசகர்-இறைவன், குதிரைகள், பின்னால் நரிகள் போன்ற புடைப்புச் சிற்பங்கள் குறிப்பிடத்தக்கன.
அம்மை அகிலாண்டேசுவரிக்கு கிழக்கு நோக்கி தனி சந்நிதி உள்ளது. அம்மை நான்கு கைகளுடன் உள்ளார். முன்னிரு கைகள் அபய வரத முத்திரைகளுடனும், பின்னிரு கைகளில் அங்குசம், பாசம் ஆகியவற்றை ஏந்தியவாறும் உள்ளார்.
அமைவிடம்
புரிசை என்னும் பெயரில் வந்தவாசிக்கும் செய்யாற்றுக்கும் இடையே ஓர் ஊரும், தக்கோலம் அருகில் ஓர் ஊரும் உள்ளன. இவ்வூர் வந்தவாசிக்கும் செய்யாற்றுக்கும் இடையே உள்ளதாகும். அங்கு இக்கோயில் உள்ளது. இத்தலம் செய்யாறில் இருந்து 10 கிலோமீட்டர் தொலைவிலும், சென்னையிலிருந்து 105 கிலோமீட்டர் தொலைவிலும் உள்ளது.
திருவிழாக்கள்
இங்கு பங்குனி மாதத்தில் தேர்த் திருவிழா நடக்கிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
சிஸ்கோ சிஸ்டம்ஸ்
வர்த்தகரீதியில் ஜூனிபர் நெட்வொர்க்ஸ் இதன் மிக பெரிய போட்டி நிறுவனமாகும்.
வெளி இணைப்புகள்
பகுப்பு:தொழில்நுட்ப வணிக நிறுவனங்கள் பகுப்பு:தொலைதொடர்பு நிறுவனங்கள் பகுப்பு:கணினிப் பிணையமாக்கம் பகுப்பு:கணினி வன்பொருள் நிறுவனங்கள்
என்றிக் சி. வான் தெ அல்ஸ்ட்
என்றிக் கிறிஸ்டோபல் வான் தெ அல்ஸ்ட் (Hendrik Christoffel "Henk" van de Hulst 19 நவம்பர் 1918 - 31 சூலை 2000) ஒரு டச்சு வானியலாரும். கணிதவியலாரும் ஆவார்.
உட்ரெச்ட்இல் 1944இல் மாணவராக இருந்தபோதே இவர் நொதுமல்நிலை உடுக்கணவெளி நீரகத்தில் 21 செமீ மீநுண் வரி நிலவுவதை முன்கணித்தார். இவ்வரி கண்டறியப்பட்ட்தும் இவர் ஜான் ஊர்ட், சி. ஏ. முல்லர் ஆகியோருடன் இணைந்து புதிய கண்டுபிடிப்பின் ஒளியில் நமது விண்மீன் பேரடையான பால்வழியின் (Milky way) நொதுமல்நிலை நீரகப் பரவலைக் கதிர் வானியல் முறையால் வரைந்தார். இது அதன் சுருளி வடிவக் (spiral) கட்டமைப்பை வெளிப்படுத்தியது.
தான் ஓய்வுபெற்ற 1984 வரை வாழ்நாள் முழுவதும் லைடன் பல்கலைக்கழகத்திலேயே பணிபுரிந்தார். இவர் வானியலில் விரிவாகப் பல ஆய்வுகளை மேற்கொண்டார். சூரிய ஒளிமுகட்டையும் உடுக்கணவெளி முகில்களையும் ஆய்வு செய்தார். 1960ஆம் ஆண்டிற்குப் பிறகு பன்னாட்டு விண்வெளித் திட்டங்களின் தலைவரானார்.
நூல்தொகை
பகுப்பு:1918 பிறப்புகள் பகுப்பு:2000 இறப்புகள் பகுப்பு:டச்சு வானியலாளர்கள்
இளையனார்வேலூர் ஊராட்சி
இளையனார்வேலூர் ஊராட்சி (Elayanarvelur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள காஞ்சிபுரம் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1382 ஆகும். இவர்களில் பெண்கள் 688 பேரும் ஆண்கள் 694 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பேத்தாழை பொதுநூலகம்
பேத்தாழை பொதுநூலகம் இலங்கையின் கிழக்கு மாகாணத்தின் முதல் முதலமைச்சராக பதவி வகித்த மட்டக்களப்பு மாவட்டத்தின் மிக முக்கியமான நூலகங்களில் பேத்தாழை பொதுநூலகமும் ஒன்றாகும். 2011.12.10 அன்று கிழக்கு மாகாணத்தின் முதலமைச்சர் சிவநேசதுரை சந்திரகாந்தன்,கிழக்கு மாகாணத்தின் ஆளுநர் ஆகியோரால் திறந்து வைக்கப்பட்டது. இந்நூலகம் கோறளைப்பற்று வாழைச்சேனை பிரதேச சபையினால் நிர்வகிக்கப்பட்டு வருகின்றது. கடந்த 2014ஆம் ஆண்டு முதல் இந்நூலகம் தரம்-2 நூலகமாக தரமுயர்த்தப்பட்டுள்ளது.
சாவோ பாவுலோ
இந்த நகரம் பல்வேறு அடையாளச் சின்னங்களைத் தன்னகத்தே கொண்டுள்ளது. இங்குள்ள குடிவருவோர் விடுதி, 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும் பல இலட்சக் கணக்கான குடிவருவோரை வரவேற்றது. நகரின் வணிகப் பகுதியில் அமைந்துள்ள பாலிஸ்ட்டா அவெனியூ நாட்டினதும், லத்தீன் அமெரிக்காவினதும் மிக முக்கியமான நிதித்துறை மையம் ஆகும். சாவோ போலோ பங்குச் சந்தையும் இங்குள்ள முக்கியமான ஒன்றாகும். மிராந்தே டோ வாலே கட்டிடம் உட்பட, பிரேசிலின் மிக உயர்ந்த கட்டிடங்கள் பல சாவோ போலோவில் உள்ளன.
பேத்தாழை பொதுநூலகம்
நூலகத்தின் பகுதிகள்
நூலகத்தின் கீழ்தளத்தில் வரவேற்பாளர் பகுதி, பத்திரிகைப் பகுதி, சிறுவர் பகுதி, இரவல் வழங்கும் பகுதி என்பன அமைந்திருக்க மேல்தளத்தில் உசாத்துணைப் பகுதி, அருங்காட்சியகம், இணையப்பாவனைப் பகுதி போன்றன அமைந்துள்ளன.
சாவோ பாவுலோ
சமயங்கள்
''மூலம்: IBGE 2010. ''
பேத்தாழை பொதுநூலகம்
நூலகம் பெற்றுள்ள விருதுகள்
2012ஆம் ஆண்டுக்கான உள்ளுராட்சி திணைக்களத்தின் சிறந்த தொழினுட்ப கட்டமைப்பைக் கொண்ட நூலகம் என்ற விருதினைப் பெற்ற இந்நூலகம்,2013ஆம் ஆண்டுக்கான அகில இலங்கை நூலகங்களுக்கான தரப்படுத்தல் போட்டியில் பிரதேச சபபைகளின்கீழ் இயங்கும் நூலக மட்டத்தில் தேசிய ரீதியாக முதலாம் இடத்தினைப் பெற்று, ஜனாதிபதி விருதும் பெற்றது.
சாவோ பாவுலோ
அரசியல்வாதிகள்
சாவோ பாவுலோவின் அண்மைக்கால மாநகராட்சி மன்றத் தலைவர்கள்
பேத்தாழை பொதுநூலகம்
நூலகம் காலாண்டு சஞ்சிகை
தமிழ், சிங்களம், ஆங்கிலம் என மும்மொழி நூல்களையும், வாசகர்களையும் கொண்ட இந்நூலகத்திலிருந்து “நூலகம்“ என்கின்ற பெயரில் காலாண்டு சஞ்சிகையும் வெளிவந்து கொண்டிருக்கிறது. கோறளைப்பற்று வாழைச்சேனை பிரதேச சபையின் கீழ் இந்நூலகம் செயற்பட்டு வருகின்றது.
சாவோ பாவுலோ
கால்பந்து
பிரேசிலின் மற்ற இடங்களைப் போலவே இங்கும் கால்பந்தே முக்கியமான விளையாட்டாகும். இந்த நகரைச் சேர்ந்த மூன்று அணிகள் பிரேசிலின் முதல் தர கால்பந்து போட்டியான பிரேலியேரோ சீரி ஆ வில் விளையாடுகின்றன. சாவோ பாவுலாவை தலைமையகமாகக் கொண்டு செயல்படும் கால்பந்து அணிகள் பின்வருமாறு.
பிரேசில் கிராண் ப்ரி
ஆண்டுதோறும் நடைபெறும் பார்முலா 1 தானுந்து போட்டியானது சாவோ பாவுலோவில் அமைந்துள்ள ஜோசோ கார்லோசு பேசி அரங்கில் நடைபெறும். இந்த விளையாட்டின் சிறந்த வாகையாளர்களான அயர்ட்டன் சென்னா மற்றும் பிலிப்பே மாசா இந்த மண்ணின் மைந்தர்கள்.
வெளி இணைப்புக்கள்
பகுப்பு:சாவோ பாவுலோ பகுப்பு:பிரேசிலின் நகரங்கள் பகுப்பு:உலகக்கோப்பை கால்பந்து நடைபெற்ற நகரங்கள்
சானியா கான்
சானியா கான் (Sania Khan, பிறப்பு: மார்ச்சு 23 1985), பாக்கித்தான்  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 8 பெண்கள் ஒருநாள் பன்னாட்டுத் துடுப்பாட்டப் போட்டிகளி லும்,   5 பெண்கள் இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2009/10 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
உழிஞைக் கொடி
thumb|200px|உழிஞைக் கொடி உழிஞைக் கொடி (cassytha filiformis) உயிருள்ள மரவகைகளை மூடிக்கொண்டு படரும் ஒருவகை காட்டுக்கொடி. இக் கொடி மரத்தை மூடிக்கொண்டு படர்வதுபோல பகைவர் மதிலைப் படை வீரர்கள் முற்றுகையிடும் போர்முறையைத் தமிழ் இலக்கணங்கள் உழிஞைத் திணை எனக் குறிப்பிடுகின்றன. இந்த மதில் போரைப் பற்றிப் பாடப்பட்ட 30 பாடல்களைக் கொண்ட நூல் தொகுப்பைச் சிற்றிலக்கியங்களில் ஒன்றாகப் பிற்காலப் பாட்டியல் நூல்கள் குறிப்பிடுகின்றன. இதனை இக்காலத்தில் கொற்றான் என்றும், முடக்கொற்றான் என்றும் நாட்டுப்பற மக்கள் வழங்குகின்றனர். மக்களை ஆளும் அரசன் (கொற்றவன்) போல மரத்தை ஆண்டுகொண்டு படரும் கொடியைக் கொற்றான் என்பது மரூஉ-மொழி. மரங்களை மூடி முடமாக்கும் கொற்றானை முடக்கொற்றான் என்பதும் காரணப்பெயர்.
மேற்கோள்கள்
பகுப்பு:சங்க கால மலர்கள் பகுப்பு:கொடிகள் பகுப்பு:அவுத்திரேலியத் தாவரங்கள் பகுப்பு:சீனத் தாவரங்கள் பகுப்பு:இந்தியத் தாவரங்கள் பகுப்பு:இந்தோனேசியத் தாவரங்கள் பகுப்பு:இலங்கைத் தாவரங்கள்
பூ. சா. கோ கலை அறிவியல் கல்லூரி
'''பூ.சா.கோ. கலை அறிவியல் கல்லூரி' (P.S.G College of Arts and Science)''
படிப்புகள்
இந்த நிறுவனம் பதினெட்டு துறைகளில் முனைவர் பட்டத் திட்டங்களைத் தவிர 40 இளங்கலைப் படிப்புகள் (உதவித் துறைகளில் 16 மற்றும் சுயநிதித் துறைகளில் 24, மற்றும் 26 முதுகலைப் படிப்புகள் (உதவிபெறும் துறைகளில் 15 மற்றும் சுயநிதித் துறைகளில் 11) வழங்குகிறது.
இந்த கல்லூரியில் "ஸ்கூல் ஆஃப் காமர்ஸ்" என்ற பெயரில் ஒரு தனி வர்த்தக பீடம் உள்ளது, மொத்தம் 2.75 லட்சம் சதுர அடி பரப்பளவில் வடிவமைக்கப்பட்டுள்ளது. இதில் 85 வகுப்பறைகள், நான்கு கணினி ஆய்வகங்கள், இரண்டு மாநாட்டு அரங்குகள் உள்ளன. தவிர, குறிப்பிட்ட துறைகளுடன் 10 தொகுதிகள் உள்ளன; ஜி.ஆர்.டி. ஆடிட்டோரியம், நூலக மண்டபம், மூன்று மாநாட்டு மண்டபம், உட்புறக் கூடைப்பந்து, கைப்பந்து, பூப்பந்து மைதானங்கள் உள்ளன; மற்றும் முழு தடகள மைதானமும் உள்ளது. கால்பந்து, கிரிக்கெட் மற்றும் ஹாக்கி மைதானமும் வளாகத்தில் உள்ளன.
நூலகம்
சுமார் 400 வாசகர்களுக்கு அமரக்கூடிய திறன் கொண்ட 24,200 சதுர அடி பரப்பளவில் நூலகம் கட்டப்பட்டுள்ளது. இது நன்கு கையிருப்பில் உள்ள மற்றும் தற்போது பல்வேறு பாடங்களில் 1,20,000 க்கும் மேற்பட்ட தொகுதிகளின் தொகுப்பைக் கொண்டுள்ளது. வாழ்க்கை அறிவியல், இயற்பியல் அறிவியல், வேதியியல் அறிவியல், வணிக ஆய்வுகள், பொருளாதாரம், மனிதநேயம் மற்றும் சமூக அறிவியல் ஆகிய துறைகளில் சமீபத்திய வெளியீடுகள் தொடர்ச்சியாக சேகரிப்பில் சேர்க்கப்படுகின்றன. தேசிய மற்றும் சர்வதேச புகழ்பெற்ற 225 பத்திரிகைகளையும் நூலகம் சந்தா செய்கிறது. அனைத்து முக்கிய தேசிய நாளிதழ்களும் நூலகத்தில் குழுசேர்ந்துள்ளன. கல்லூரி நூலகம் முழுமையாக தானியங்கி மற்றும் கணினி மூலம் பயனர் சேவைகளை வழங்குகிறது. நூலகத்தில் வைஃபை வசதியும் உள்ளது.
வெளி இணைப்புகள்
பகுப்பு:கோயம்புத்தூர் மாவட்டக் கலை மற்றும் அறிவியல் கல்லூரிகள் பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎ பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள் பகுப்பு:பாரதியார் பல்கலைக்கழக இணைவுக்கல்லூரிகள்
ஓமாயி வியாரவாலா
ஓமாயி வியாரவாலா (ஹோமை வியாரவல்லா, Homai Vyarawalla, 9 திசம்பர் 1913 – 15 சனவரி 2012), இந்தியாவின் முதல் பெண் புகைப்பட நிருபர் என அறியப்பட்டவர். பொதுவாக டால்டா-13 என அழைக்கப்பட்டவர். இவர் குஜராத் மாநிலத்தில், வதோதரா மாவட்டத்தின் நவசாரி என்ற ஊரைச் சேர்ந்தவர். தனது 13 வயதில் புகைப்படங்கள் எடுக்க ஆரம்பித்து 40 ஆண்டுகள் இந்தியப் பத்திரிகை உலகின் சிறந்த புகைப்பட நிருபராக பணியாற்றி 1970-ம் ஆண்டில் ஓய்வு பெற்றார். 2011 ஆம் ஆண்டில் இவருக்கு இந்திய அரசு பத்ம பூசன் விருது வழங்கியது.
பெற்ற விருதுகள்
2011 சனவரி மாதம் இவருக்கு பத்மவிபூசன் விருது வழங்கப்பட்டது.
மறைவு
சனவரி 15 2012இல் தனது வீட்டு கட்டிலிலிருந்து கீழே விழுந்ததில், இடுப்பு எலும்பு முறி்ந்தது. சிகிச்சைக்காக தனியார் மருத்துவமனையில் அனுமதிக்கப்பட்ட இவர், சிகிச்சை பலனின்றி இறந்தார். இறக்கும் பொது இவருக்கு வயது 98.
வெளி இணைப்புக்கள்
பகுப்பு:புகைப்படக் கலைஞர்கள் பகுப்பு:1913 பிறப்புகள் பகுப்பு:2012 இறப்புகள் பகுப்பு:இந்தியப் பெண் சாதனையாளர்கள் பகுப்பு:இந்தியப் பெண் ஊடகவியலாளர்கள்
சத்ய சுந்தரம்
சத்ய சுந்தரம் 1981 ஆம் ஆண்டு வெளிவந்த தமிழ்த் திரைப்படமாகும். கே. எஸ். ராவ் இயக்கத்தில் வெளிவந்த இத்திரைப்படத்தில் சிவாஜி கணேசன், கே. ஆர். விஜயா மற்றும் பலரும் நடித்திருந்தனர்.
சினேஹாசிஷ் கங்குலி
சினேஹாசிஷ் கங்குலி (Snehasish Ganguly, பிறப்பு: சூன் 11 1968), இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. 59 முதல்தர துடுப்பாட்டப் போட்டிகளிலும், 18 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1968 பிறப்புகள் பகுப்பு:வாழும் நபர்கள்
உலக அமைதி நாள்
உலக அமைதி நாள் (International Day of Peace) ஐக்கிய நாடுகளின் பொது அவையின் பிரகடனத்தின் மூலம் ஒவ்வோர் ஆண்டும் செப்டம்பர் 21-ஆம் நாளில் அனைத்து ஐநா உறுப்பு நாடுகளிலும் கொண்டாடப்பட்டு வருகிறது. . இந்நாள் முன்னர் 1981-இல் இருந்து ஓவ்வோர் ஆண்டும் செப்டம்பர் மாதத்தில் வரும் மூன்றாம் செவ்வாய்க்கிழமையிலேயே கொண்டாடப்பட்டு வந்தது. ஆனாலும் 2002-இல் இருந்து ஆண்டுதோறும் செப்டம்பர் 21-இல் கொண்டாடப்படுகிறது.
வெளி இணைப்புகள்
பகுப்பு:ஐக்கிய நாடுகளின் சிறப்பு நாட்கள் பகுப்பு:செப்டம்பர் சிறப்பு நாட்கள்
மரியம் ஹசன்
மரியம் ஹசன் (Mariam Hasan, பிறப்பு: செப்டம்பர் 19 1985), பாக்கித்தான்  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 2 பெண்கள் ஒருநாள் பன்னாட்டுத் துடுப்பாட்டப் போட்டிகளி லும்,   1 பெண்கள் இருபது20  துடுப்பாட்டப்  போட்டியிலும்  கலந்து கொண்டுள்ளார். 2010/11 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:பாக்கித்தான் பெண்கள் துடுப்பாட்ட அணி பகுப்பு:1985 பிறப்புகள் பகுப்பு:வாழும் நபர்கள்
எயிட்டி தேசிய காற்பந்து அணி
எய்ட்டி தேசிய காற்பந்து அணி (Haiti National Football Team, Équipe Haïtienne de football) பன்னாட்டு ஆடவர் சங்கக் கால்பந்து போட்டிகளில் எயிட்டி சார்பாக விளையாடும் தேசிய அணியாகும். இதனை எய்ட்டிய காற்பந்து கூட்டமைப்பு நிர்வகித்து வருகின்றது. 1934ஆம் ஆண்டு முதல் பன்னாட்டுக் காற்பந்துச் சங்கங்களின் கூட்டமைப்பு உறுப்பினராகவும் 1961 முதல் வட, மத்திய அமெரிக்க மற்றும் கரீபியன் கால்பந்துக் கூட்டமைப்பு உறுப்பினராகவும் 1978 முதல் கரீபியன் காற்பந்து ஒன்றியத்தின் உறுப்பினராகவும் உள்ளது. இதன் தன்னக விளையாட்டரங்கமாக போர்ட்-ஓ-பிரின்சிலுள்ள இசுடேடு சில்வியோ கேடர் உள்ளது. இந்த மண்டலத்தில் மிகநீண்ட காற்பந்து வரலாற்றை கொண்டுள்ள நாடுகளில் எய்ட்டியும் ஒன்று. கரிபியன் பகுதியிலிருந்து உலகக் கோப்பையில் பங்கேற்ற இரண்டாவது அணியாக எய்ட்டி விளங்குகின்றது. 1973ஆம் ஆண்டு கான்காகேஃப் கோப்பையை வென்று 1974ஆம் ஆண்டு உலகக்கோப்பையில் பங்கேற்றது; இருப்பினும் குழு நிலை முதல் சுற்றிலேயே வெளியேறியது.
2016இல், கோபா அமெரிக்காவின் நூற்றாண்டுவிழா போட்டிகளில் பங்கேற்க தகுதி பெற்றுள்ளது. தகுதிச் சுற்றில் டிரினிடாடு & டொபாகோவை வென்று இந்தப் போட்டியில் பங்கேற்க தகுதி பெற்றது.
வெளி இணைப்புகள்
பகுப்பு:எய்ட்டியில் விளையாட்டு பகுப்பு:தேசியக் கால்பந்து அணிகள்
அலெக் கின்னஸ்
சர் அலெக் கின்னஸ் (2 ஏப்ரல் 1914 – 5 ஆகத்து 2000) ஒரு ஆங்கில நடிகராவார். ஆரம்பத்தில் இவர் ஒரு மேடை நடிகராக தன் திரைவாழ்க்கையைத் தொடங்கினார். இவர் இயக்குனர் டேவிட் லீனுடன் இணைந்து பல படங்களில் பணியாற்றியுள்ளார். தி ப்ரிட்ஜ் ஆன் தி ரிவர் க்வாய் (1957) படத்திற்காக சிறந்த நடிகருக்கான ஆஸ்கர் விருது பெற்றுள்ளார். லாரன்ஸ் ஆப் அரேபியா (1962) படத்தில் இளவரசர் பைசல்,டாக்டர் சிவாகோ (1965) படத்தில் தளபதி யெவ்கிராஃப் சிவாகோ, எ பாசேஜ் டு இந்தியா (1984) படத்தில் விரிவுரையாளர் காட்போலே மற்றும் ஸ்டார் வார்ஸ் படங்களில் ஓபி-வான் கெனோபி போன்றவை இவர் ஏற்று நடித்த ஒரு சில கதாபாத்திரங்களாகும்.
மேற்கோள்கள்
பகுப்பு:1914 பிறப்புகள் பகுப்பு:2000 இறப்புகள் பகுப்பு:சிறந்த நடிகருக்கான அகாதமி விருதை வென்றவர்கள் பகுப்பு:சிறப்பு அகாதமி விருதை பெற்றவர்கள்
கர்ப்பக்கிருகம்
right|thumb|250px|[[பத்ரிநாத் கோயில் கருவறை]]
கர்ப்பக்கிருகம் (ஆங்கிலம்: Garbhagriha, தேவநாகரி: गर्भगॄह) என்பது இந்து சமயக் கோவில்களில் அக்கோவிலுக்குரிய முதன்மைக் கடவுளின் உருவச் சிலை அமைந்துள்ள  முக்கியமான இடமாகும். கர்ப்பக்கிருகம் இந்துக் கோவில்களின் பிரதான பகுதியாக விளங்குகின்றது. மூலவராகிய இறைவன் எழுந்தருளியிருக்கும் இடமே கர்ப்பக்கிருகம். சமசுகிருதத்தில் கர்ப்பகிருகம் என்றால் கரு அறை என்று பொருள்படும். தாயின் கருவறை இருளாக இருப்பதைப் போலவே ஆலயத்தில் கர்ப்பக்கிருகமும் இருள் சூழ்ந்ததாகவே அமைந்திருக்கும். மனித உடலோடு இந்துக் கோயிலை உருவகிக்கும் ஆகமங்கள் இதனை மனிதனின் சிரசிற்கு உவமிக்கின்றன. கோவில் அர்ச்சகர்கள் மட்டுமே கர்ப்பக்கிருகத்துள் செல்ல முடியும். பக்தர்கள் கர்ப்பக்கிருகத்துள் செல்வதற்கு அனுமதிக்கப்படுவல்லை. கர்ப்பக்கிருகம் என்ற சொல் முக்கியமாக இந்து சமயக் கோவில்களோடு தொடர்புள்ளதாகக் கருதப்பட்டாலும் புத்தம் மற்றும் சமண மதக் கோவில்களிலும் கர்ப்பக்கிருகங்கள் காணப்படுகின்றன.
கட்டிட அமைப்பு
விமான அமைப்பு கொண்ட கோவில்களில் விமானங்களுக்கு நேர் கீழாக கர்ப்பக்கிருகங்கள் அமைக்கப்பட்டுள்ளன. விமானமும் கர்ப்பக்கிருகமும் சேர்ந்து ஒரு கோவிலின் முக்கிய நிலைக்குத்து அச்சாக அமைகின்றன. இந்த அச்சு மேருமலை வழியே அமையும் உலக அச்சைக் குறிப்பதாகக் கருத்துள்ளது. கர்ப்பக்கிருகம் கோவிலின் கிழ மேற்காக அமையும் கிடை அச்சாகவும் கருதப்படுகிறது. குறுக்காகவும் அமையும் அச்சுக்கள் கொண்ட கோவில்களில் அந்த அச்சுக்கள் சந்த்திக்கும் இடத்தில் கர்ப்பக்கிருகங்கள் உள்ளன.
பொதுவாக, கர்ப்பக்கிருங்கள் சன்னல்கள் இல்லாத மெல்லிய வெளிச்சமுடைய சிறிய அறைகளாக உள்ளன. பக்தர்களின் உள்ளம் கடவுளின் நினைவில் ஒருமுகமாக ஒன்றுபடுவதற்கு ஏதுவாக இவ்வறைகள் இவ்வாறு அமைக்கப்படுகின்றன. கடவுளுக்குரிய கைங்கரியங்களைச் செய்யும் அர்ச்சகர்கள் மட்டுமே கர்ப்பக்கிருகங்களுக்குள் செல்ல அனுமதிக்கப்படுகின்றனர்.
இந்து சமயம்
கர்ப்பக்கிருகங்கள் வழக்கமாக சதுர வடிவிலேயே அமைந்துள்ளன. இவை ஒரு அடித்தளத்தின் மீது எழுப்பப்பட்டுள்ளன. கோவிலை முழுமையாகத் தாங்கும் சமநிலைப் புள்ளியில் அமையுமாறு கணக்கிடப்பட்டுக் கட்டப்பட்டுள்ளன. கர்ப்பக்கிருகத்தின் மையத்தில் கோவிலின் மூலக் கடவுளின் உருவம் பிரதிஷ்டை செய்யப்பட்டுள்ளது.
இதனையும் காண்க
பகுப்பு:இந்துக் கோயில் கட்டிடக்கலை பகுப்பு:இந்தியக் கட்டிடக்கலை
ஈஸ்வரன், இந்து சமயம்
ஈஸ்வரன்  (Ishvara) (சமசுகிருதம் ), என்ற வட மொழி சொல்லிற்கு அனைத்து உலகங்களுக்கும், உயிரினங்களுக்கும் தலைவர் அல்லது அனைத்துப் படைப்புகளுக்கும் காரண – காரியமாகத் திகழ்பவர் எனப் பொருள்.
ஆறு இந்திய தத்துவங்களில் நியாயா, வைசேடிகம், சாங்கியம், யோகா மற்றும் மீமாம்சை தத்துவங்கள் மற்றும் பௌத்தம், சமண சமயங்கள் ஈஸ்வரனின் இருப்பை ஏற்பதில்லை. ஆனால் பிற்கால சாங்கியம் மற்றும் மீமாம்சம், யோகா, வேதாந்த தத்துவங்கள் ஈஸ்வரன் என்ற இறைக் கொள்கையை ஏற்கிறது.
வேதாந்தம்
அனைத்து உலகிற்கும், உயிரினங்களுக்கும் ஆதி காரணமான ஈஸ்வரனை பிரம்மம் என உபநிடதங்கள் அழைக்கின்றன். அனைத்து உலகங்களும், உயிரினங்களும் பிரம்மத்திலிருந்து தோன்றி, பிரம்மத்தினால் காக்கப்பட்டு, இறுதியில் பிரம்மத்தினிடமே ஒடுங்குகிறது. பிரம்மமாகிய பரமாத்மா எங்கும் இருப்பவர், உண்மை, அறிவு, அனந்தமயமானவர் (சச்சிதானந்தம்), என்றும் மாறாத தன்மையாளர்; அனைத்து ஆற்றல்களையும் கொண்டவர்; உயர்ந்தவற்றிலெல்லாம் உயர்ந்தவர்; சிறியவற்றிலெல்லாம் சிறியவர்; எல்லோருள்ளும் உறைபவர். பிரம்மத்திற்கு எவ்வித எல்லையோ, தேவைகளோ இல்லை. படைக்கப்பட்ட எல்லாவற்றிக்கும் அவரே ஆதி மூலமாகவும், ஈஸ்வரனாகவும் (இறைவனாகவும்) உள்ளார். அனைத்து உயர்ந்த குணங்களின் முழுமையானவர். பிரம்மத்தை, குரு மற்றும் சாத்திரங்களின் துணையுடன் மட்டுமே அறிய இயலும்.
உலகமே ஈஸ்வரனால் நிறைந்துள்ளது (ஈசா வாஸ்யம் இதம் சர்வம்) என ஈசா வாஸ்ய உபநிடதம் ஈஸ்வரனின் பெருமையை விளக்குகிறது.
அத்வைத வேதாந்தாம்
அத்வைத வேதாந்த கருத்தின்படி, உருவமற்ற, செயலற்ற, குணமற்ற பிரம்மத்தின் ஒரு கூறு மாயையின் சேர்க்கையால், உருவத்துடன் கூடிய ஈஸ்வரன் என்ற தத்துவம் தோன்றுகிறது. அந்த ஈஸ்வரனே அனைதுலகமாகவும், அனைத்து உயிரினங்களாகவும் காட்சியளிக்கிறார். உணர்வு (Intellectual) அடிப்படையில், ஈஸ்வரனும் ஜீவாத்மாவும் ஒன்றே, இரண்டல்ல என்று அத்வைதம் வலியுறுத்துகிறது. இதையே தத்துவமசி மற்றும் அஹம் பிரம்மாஸ்மி போன்ற உபநிடத மகாவாக்கியங்கள் மூலம் உணர்த்தப்படுகிறது. . குருவின் துணையுடன் வேதாந்த சாத்திரங்களை கற்று, ஆத்ம ஞானத்தினால் ஈஸ்வர தத்துவத்தை அறியப்பட வேண்டியது அன்றி; அடையப்படுவது அல்ல என அத்வைதம் வலியுறுத்துகிறது.
விசிஷ்டாத்துவைத வேதாந்தம்
விசிஷ்டாத்துவைத வேதாந்த தத்துவத்தின்படி, ஈஸ்வரனாகிய விஷ்ணுவே முழுமுதற் கடவுள் என்றும், அந்த விஷ்ணுவே அனைத்துலகங்களையும், உயிரினங்களையும் படைத்தவர். உருவத்துடன் அனைத்து கல்யாணகுணங்கள் கூடிய விஷ்ணுவை,  நாராயணன்,  பரப்பிரம்மம் என்றும்  அழைப்பர். அவரே அனைத்து தெய்வங்களுக்கும் தலைவர்.
துவைத வேதாந்தம்
மத்வரின் துவைத வேதாந்தத்தின்படி ஈஸ்வரன் மற்றும் பிரம்மம் என்ற தனித்தனி கருத்து ஏற்றுக் கொள்வதில்லை. விஷ்ணுவே முழுமுதற் கடவுள் என வலியுறுத்துகிறது. ஜீவாத்மா மற்றும் விஷ்ணு தனித்தனியானவர்கள். ஜீவாத்மா ஒரு போதும் பரம்பொருளுடன் ஐக்கியமாவதில்லை.
சைவ சித்தாந்தம்
சைவ சித்தாந்தம் பதி - பசு - பாசம் என்ற அடிப்படையில், சிவ பெருமானையே அனைத்து தெய்வங்களுக்குள் முழுமுதல் கடவுளாக ஏற்றுள்ளது.
வழிபாடு
வைணவர்கள், விஷ்ணு, இராமன், கிருஷ்ணனையும், சைவர்கள் சிவ பெருமானையும், சாக்தர்கள் சக்தியையும், கௌமாரப் பிரிவினர் முருகனையும், கணாபத்தியம் பிரிவினர், விநாயகரையும், சௌரப் பிரிவினர் சூரியனையும் ஈஸ்வரன் எனும் முழு முதற் கடவுளாக வழிபடுகின்றனர்.
ஸ்மார்த்தப் பிரிவினர், சிவன், சக்தி, திருமால், விநாயகர், சூரியன் மற்றும் முருகன் ஆகிய ஈஸ்வரன்களை வணங்குகின்றனர்.
வெளி இணைப்புகள்
பகுப்பு:இந்துத் தத்துவங்கள் பகுப்பு:வைதிக மெய்யியல்கள் பகுப்பு:இந்து மெய்யியல்
பிஸ்மாஹ் மஹ்ரூப்
பிஸ்மாஹ் மஹ்ரூப் (Bismah Maroof , பிறப்பு: சூலை 18 1991), பாக்கித்தான்  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 26 பெண்கள் ஒருநாள் பன்னாட்டுத் துடுப்பாட்டப் போட்டிகளில்  கலந்து கொண்டுள்ளார். 2006 - 2009 பருவ ஆண்டுகளில், பாக்கித்தான் பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
அணி பகுப்பு:1991 பிறப்புகள் பகுப்பு:வாழும் நபர்கள்
கலியநகரி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஹெர்பெர்ட் ஹார்ட்லி
சக மலையேற்ற வீரர், ஃப்ரான்க் சாலரி, தி ஆல்பைன் சஞ்சிகையில், தன் இரங்கல் செய்தியில், ஹார்ட்லியை இங்ஙனம் புகழ்கிறார்: "அவருடைய பண்பு நலன்கள் உயர்வானவை. பல துறைகளைப் பற்றி உரையாடக் கூடிய அவர் எப்பொழுது அமைதியை மதிக்க வேண்டும் என்பதை அறிந்தவர். தாங்கமுடியாத வானிலைச் சூழலிலும், தன்னிலயையோ சிந்தையையோ இழக்காதவர். பிறரது கருத்துக்களை ஏற்றுக்கொள்ளா வண்ணம் அவருடைய அறிவு கட்டுப்படுத்தும் போதும் அவருடைய இயல்பான பணிவன்பினால் யாரையும் புண்படுத்தாதுவிடுத்தவர். பாறையில், அவருடைய நேர்த்தியான நளினமான உறுதியான நுட்பம் அவர் முன்னோடியாகத் திகழ்ந்த மணற்கல் ஏற்றத்திற்கு மிகவும் உதவியாக இருந்தது."
மேற்கோள்கள்
பகுப்பு:1908 பிறப்புகள் பகுப்பு:1986 இறப்புகள் பகுப்பு:ஆங்கிலேய வேதியியலாளர்கள் பகுப்பு:ஆங்கிலேயக் கண்டுபிடிப்பாளர்கள் பகுப்பு:20-ஆம் நூற்றாண்டு கண்டுபிடிப்பாளர்கள்
இடர் மேலாண்மை (நிதி)
வேளாண்மை பொருள் விலை மாற்ற இடர் மேலாண்மை
ஒரு நல்ல உழவனை நாம் சரியான இடர் மேலாளர் என்று அழைக்கலாம். தேவை மற்றும் அளிப்பை பொருத்து சந்தையில் விற்கப்படும் கோதுமை மற்றும் மற்ற பயிர்களின் விலை ஏறி இறங்கும். தற்பொழுது உள்ள விலை நிலவரம் மற்றும் அறுவடை சமயத்தில் இருக்ககூடிய நிலவரத்தை முன்கூட்டியே அறிவதன் மூலம் ஒரு உழவன் தனக்கு ஏற்ற நெல்லை பயிரிடுகிறான். ஆனால் முன்னதாகவே அறிந்து கொள்ளும் தகவல் எல்லா நேரங்களிலும் பயனுள்ளதாக இருப்பதில்லை. ஒருமுறை பயிரிட்ட பிறகு ஒரு குறிப்பிட்ட காலம் முழுவதற்கும் அந்த உழவன் தான் பயிரிட்ட செடிகளுக்கு பாதுகாப்பாக இருக்க வேண்டி இருக்கிறது. உழவன் பயிரிடும் சமயத்தில் இருக்கும் விலையைவிட அறுவடை சமயத்தில் உயர்ந்திருந்தால் அவன் அதிக இலாபத்தைச் சம்பாதிக்கிறான். இல்லையேல் அவன் நஷ்டத்தை சந்திக்க நேரிடுகிறது.
அந்த உழவன் அவன் பயிரிடும் சமயத்தில் அவனிடம் இருக்கும் நெல்லின் அளவுக்குச் சமமாக ஏராளமான வருங்கால நெல் ஒப்பந்தங்களை விற்பனை செய்தால், அவன் நெல்லின் விலையை குறப்பிட்ட காலம் வரை அப்படியே நிறுத்தி வைக்கிறான். இந்த ஒப்பந்தம் வருங்காலத்தில் அவன் குறிப்பிட்ட அளவு நெல் மூட்டைகளை குறிப்பிட்ட தேதியில் கூறிய விலையில் விற்பனை செய்வான் என்பதை குறிக்கிறது. அவன் நெல் விலை மாற்றங்களினால் ஏற்படும் இடர்களில் இருந்து தன்னை காத்துக் கொண்டுள்ளான். இதை செய்தவுடன் அவன் விலை குறைந்தாலோ அல்லது உயர்ந்தாலோ அவன் கவலைப்படுவதில்லை. அவனுக்கு ஒப்பந்தப்படி கண்டிப்பாக வருவாய் வந்துவிடுகிறது. அறுவடை நேரத்தில் விலை சரிவால் நஷ்டம் வருமோ என்று அவன் கவலைப்பட வேண்டிய தேவை இருப்பதில்லை. ஆனால் அறுவடை சமயத்தில் விலை உயர்ந்து இருந்தால் அப்பொழுது அவன் பெறவிருக்கும் அதிக இலாபத்தை இழக்கிறான்.
இருப்பு விலையில் இடர் மேலாண்மை
முதல் நிறுவனத்தின் பங்கு விலை அந்த நிறுவனம் வெற்றிகரமாக பொருளை தயாரிக்க கையாளும் செய்முறையை பொருத்து அடுத்த மாதத்தில் உயரும் என்று பங்குதாரர் நம்புகிறார். பங்குதாரர் தான் எதிர்பார்க்கும் விலை உயர்வைக் கொண்டு இலாபம் சம்பாதிக்க முதல் நிறுவனத்தின் பங்கை வாங்க நினைக்கிறார். ஆனால் முதல் நிறுவனம் தொழிற்சாலையில் இருக்கும் மிக எளிதில் மாறக்கூடிய நிறுவனம் ஆகும். பங்குதாரர் அவர் நம்பிக்கையின் அடிப்படையில் முதல் நிறுவனத்தில் இருந்து பங்குகளை வாங்கினால், அப்பொழுது அவர் மேற்கொள்வது துணிகர வாணிகம் ஆகும்.
தொழிற்சாலையில் ஈடுபாடுகாட்டாமல் முதல் நிறுவனத்தில் ஈடுபாடு காட்டுவதால் அவர் ஆபத்தில் இருந்து தன்னை காத்துக்கொள்ள இடர் மேலாண்மை புரிகிறார். இதற்கு அவர், விலை குறைவை எதிர்பார்த்து தனது நிறுவனத்தின் போட்டியாளராக இருக்கும் இரண்டாம் நிறுவனத்தின் பங்குகளுக்கு சமமாக (இருப்பு எண்ணிக்கை × விலை) விலையில் இருக்கக்கூடிய தனது பங்குகளை விற்க முனைகிறார். இந்த முறையில் வாணிகம் மேற்கொள்வதால் அவர் நேரடியாக குறைந்த ஆபத்தையே சந்திக்க நேரிடுகிறது. இது முதல் நிறுவனத்தின் அழைப்பு கடன் வீதத்தைச் சார்ந்தே அமைகிறது. ஆனால் இங்கு ஆபத்து குறைந்து இருக்கிறதே தவிர முற்றிலுமாக தவிர்க்கப்படவில்லை.
பங்குதாரரின் முதல் நாள் இலாக்கா:
இரண்டாம் நாள் அவர் பங்குகள் வாங்கி இருக்கும் தொழிற்சாலைக்கு சாதகமாக செய்திகள் வெளியாகின்றன. அதன் விளைவாக அந்த தொழிற்சாலை தயாரிக்கும் பொருட்களின் இருப்பின் விலை உயர நேரிடுகிறது. முதல் நிறுவனம் பலமான நிறுவனமாக இருப்பதால் அது 10% அதிகரிக்கிறது. இரண்டாம் நிறுவனம் 5% மட்டுமே உயர்கிறது:
(சுருக்கமாக சொல்லப்போனால், முதலீட்டாளர் விலை குறைவினால் இங்கு நஷ்டப்படுகிறார்)
நீண்ட நிலை மதிப்பு (முதல் நிறுவனம்):
குறுகிய நிலை மதிப்பு (இரண்டாம் நிறுவனம்):
இடர் மேலாண்மை இல்லாமல் இருந்திருந்தால் பங்குதாரர் $450 இழக்க நேரிட்டு இருக்கும் (பங்குதாரர் முதல் நிறுவனத்தின் பங்குகளை வாங்க, இரண்டாம் நிறுவனத்தின் பங்குகளை விலை குறைவை எதிர்பார்த்து $1000 க்கு விற்கவில்லை என்றால்,அவர் $900 இழந்திருக்க நேரிட்டு இருக்கும்) ஆனால் இந்த இடர் மேலாண்மை - விலை குறைவை எதிர்பார்த்து இரண்டாம் நிறுவனத்தின் பங்குகளை விற்பனை செய்தது - $475 இலாபத்தை கொடுத்துள்ளது. பெரும் நஷ்டம் இருக்க வேண்டிய இடத்தில் நிகர இலாபமாக $25 கிட்டுகிறது.
எரிபொருள் பயன்பாட்டில் இடர் மேலாண்மை
விமான எரிபொருளின் விலை உயர்வில் இருந்து தங்களை காத்துக்கொள்ள விமான சேவை நிறுவனங்கள், வருங்கால ஒப்பந்தங்கள் மூலம் அல்லது பிற வழிகளைக்கொண்டு இடர் மேலாண்மை செய்கின்றன. அவர்கள் வணிகத்தைத் தொடர தொடர்ச்சியாக எரிபொருளை வாங்கிக்கொண்டே இருக்க வேண்டும் என்பது அவர்களுக்கு தெரிந்த ஒன்றாகும். இப்பொழுது இருக்கும் நிலையில் எரிபொருள் விலை பயங்கரமாக மாறிக்கொண்டு இருப்பதில் கரை கடந்து உள்ளது. நிலத்தடி எண்ணெய் வருங்கால ஒப்பந்தங்கள் மூலம் தங்களது எரிபொருள் தேவைகளில் ஏற்படும் இடர்பாடுகளை சரிசெய்துகொள்ளலாம் என்று நம்புகின்றன. 2003 ஈராக் போர் மற்றும் கத்ரீனா சூறாவளியை தொடர்ந்து அமெரிக்காவில் எரிபொருள் விலை மளமளவென எகிறியது. அப்பொழுது இடர் மேலாண்மை மூலம் தனது போட்டியாளரை விட சவுத் வெஸ்ட் ஏர்லைன்ஸ் பணத்தை பெருமளவில் சேமித்து இருந்தது.
இடர் மேலாண்மை வகைகள்
தொழிற்சாலையில் கூறப்படும் உகந்த இருப்பு எடுத்துக்காட்டு இது. "ஜோடி வாணிகம்" என்று அழைக்கப்படும் இது தொடர்புள்ள இரு கடனீட்டு ஆவணங்களை விற்கும் முறையாகும். பங்குதாரர்கள் புதிய கணித முறைகள் மற்றும் கருவிகளைக் கொண்டு மாதிரி'யை கணக்கிடுவதில் தேர்ச்சி பெற்றிருக்கும் நிலையில் இடர் மேலாண்மையின் வகைகளும் அதிகரித்துள்ளன.
இடர் மேலாண்மை திறன் எடுத்துக்காட்டுகள்
இடர் மேலாண்மை திறன்கள் இங்கு வகைப்படுத்தப்பட்டுள்ளது.
இயற்கை இடர் மேலாண்மை
தனது வருமானத்தை அமெரிக்க டாலரில் பெற எதிர்பார்க்கும் எண்ணெய் வியாபாரி செலவுகளை அந்நிய செலாவணி மூலம் எதிர்கொள்ள நேரிடுகிறது. தனது ஊழியர்களுக்கு இது யுஎஸ் டாலரில் சம்பளம் அளிப்பது என்பது இயற்கையான இடர் மேலாண்மை ஆகும்.
இடர் மேலாண்மையின் மிகப் பழமையான வழி காப்பீட்டு திட்டம் வாங்குதல் ஆகும். இது விபத்துகள் மூலம் நிகழும் அழிவினால் ஏற்படும் நிதி இழப்பை தவிர்க்கும் பாதுகாப்பு அமைப்பாகும்.
மேலாளக் கூடிய ஆபத்துகளின் வகைகள்
கீழ் கூறப்பட்டுள்ள இடர்களின் வகைகளில் ஏற்றுமதியாளர்களுக்கு தங்கள் கணக்கில் காட்டும் செலாவணி, இறக்குமதியாளர்களின் செலாவணியின் மதிப்புக்கு எதிரே விழுகிறது. இது நிலையில்லாத இடர் ஆகும்.
ப்யூச்சர்ஸ் காண்ட்ராக்ட் மற்றும் பார்வர்ட் காண்ட்ராக்ட் சந்தைகள் மட்டமான நிலையில் இருக்கும் பொழுது ஏற்படும் இடர்களை சமாளிக்க உதவுகின்றன. இது பத்தொன்பதாம் நூற்றாண்டில், முதலில் பொருட்கள் சந்தையில் தோன்றியது. ஆனால் கடந்த ஐம்பது ஆண்டுகளில் இந்த முறை உலகம் முழுவதில் இருக்கும் நிதி சந்தையிலும் இடர்களை சமாளிக்க பயன்படுத்தப்படுகின்றது.
கடன் இடரை சமாளிப்பது
திரும்ப தரப்படவேண்டிய பணம் கடனாளியால் தர மறுக்கப்படும் நிலையில் அதனை கடன் இடர் என்று அழைப்பர். இந்த கடன் இடர் எல்லா வங்கிகளும் கண்டிப்பாக சந்திக்க வேண்டிய ஒரு இடராகும். ஆனால் இதனை சாதாரண நிலையில் வணிகர்கள் சந்திப்பதில்லை. ஆகையால் வங்கிகளுக்கும் வணிகர்களுக்கும் இடையே சந்தைகள் தோன்றின. இதில் கழிவு விகிதத்தில் ஏராளமான விற்பனைகள் நடந்தன. எடுத்துகாட்டு: பறிமுதல், பில் ஆப் லேடிங், காரணங்களை கொள்ளுதல் அல்லது கழிவு செய்த உண்டியல்.
செலாவணி இடரை சமாளிப்பது
செலாவணி இடர் சமாளிப்பு (அந்நிய செலாவணி இடர் சமாளிப்பு) நிதி முதலீட்டாளர்களால் அந்நிய நாட்டில் முதலீடு செய்யும் பொழுது ஏற்படும் இடர்களை சமாளிக்க உதவுகிறது. உலக பொருளாதாரத்துடன் தொடர்பு கொண்டுள்ள மற்ற மனிதர்களும் இதில் ஒன்று அல்லது பல வழிகளில் தொடர்பு வைத்திருக்கின்றனர்.
பொருளாதார நிகழ்வுகள் குழப்பம் இல்லாமல் நடைபெற இடர் மேலாண்மை வழி வகுக்கிறது. (எ.கா. தான் கொண்டுள்ள பணத்தால் வாங்க முடியாத ஒரு விலை உயர்ந்த வீட்டை ஒருவன் கடன் பெற்று வாங்குகிறான்). பொருளாதாரம் சீர் பெற்று வளர்வதற்கு இந்த முதலீட்டின் அதிகரிப்பே காரணம் என்று நம்பப்படுகிறது.
சரி ஒப்புகள் மற்றும் எதிர்கால சரி ஒப்புகளில் ஏற்படும் இடர்களை சமாளித்தல்
எதிர்காலத்தில் எதிராளியின் இடத்தை படித்துக்கொள்வதன் மூலம் ஒரு இலாகாவில் இருக்கும் சரி ஒப்புகளில் ஏற்படும் இடர்களை சமாளிக்கலாம். சந்தைகளை சந்திக்கும் இடர்களில் இருந்து உங்கள் இருப்புகளை காத்துக்கொள்ள, சரி ஒப்புகள் வாங்கும் பொழுதே எதிர்கால சரி ஒப்புகளை குறைத்து கொள்ள வேண்டும். அல்லது சிறிய இருப்பு இருக்கும் நிலையில் நெடும் எதிர்கால சரி ஒப்புகளை பெற்று கொள்ளல் நல்லது.
இடர்களை சமாளிக்க பல வழிகள் இருந்தாலும் சந்தை சமநிலை வழிமுறை முக்கியமான ஒன்றாகும். இந்த வழிமுறையில், இருப்பு வணிகத்தில் இருக்கும் டாலர்களுக்கு சமமாக எதிர்கால சரி ஒப்புகளில் இருந்து எடுக்கப்படுகிறது. 10000 GBP மதிப்பு உடைய வோடாபோனை வாங்கி, 10000 மதிப்பு உடைய FTSE எதிர்கால சரி ஒப்புகளை குறுக்க வேண்டும்.
பீட்டா சமநிலையை கொண்டும் இடரை சமாளிக்கலாம். பீட்டா என்பது இருப்புக்கும் ஒரு குறியீட்டு எண்ணுக்கும் இடையே உள்ள வரலாற்று தொடர்பாகும். வோடபோனின் பீட்டா 2 ஆக இருந்தால், 20000 GBP மதிப்பில் இருக்கும் குறுகிய நிலை FTSE எதிர்கால சரி ஒப்புகள் கொண்டு, 10000 GBP மதிப்பில் இருக்கின்ற நீண்ட நிலை வோடபோனை நீங்கள் சமாளிக்கலாம்.(இது, வோடபோன் வாணிகம் கொண்டிருக்கும் குறிப்பு எண்ணாகும்).
எதிர்கால சரி ஒப்பு இடர் சமாளிப்பு
நீங்கள் முதன்மையாக கொள்ளும் வாணிகம் எதிர்கால சரி ஒப்புகளில் இருந்தால், பின்னர் நீங்கள் இடரை சமாளிக்க உங்கள் எதிர்கால சரி ஒப்புகளுக்கு எதிராக செயற்கை எதிர்கால சரி ஒப்புகளை இறக்க வேண்டியது வரும். இந்த செயற்கை எதிர்கால சரி ஒப்பில் ஒரு கால் மற்றும் ஒரு புட் இருக்கின்றன. நெடும் செயற்கை எதிர்கால சரி ஒப்பு என்றால் நெடும் கால் மற்றும் குறுகிய புட் என்று பொருள், இவை இரண்டுமே ஒரே விலையில் மதிப்பை இழக்கின்றன. ஆதலால் தங்கள் வணிகத்தில் தாங்கள் நெடும் எதிர்கால சரி ஒப்புகளை கொண்டிருந்தால், நீங்கள் செயற்கை எதிர்கால சரி ஒப்புகளை குறுக்குவதன் மூலம் இடரை சமாளிக்கலாம்.
மாற்றத்துக்கான ஒப்பந்தம்
காண்ட்ராக்ட் பார் டிபரன்ஸ் (CFD) என்பது இருவழி இடர் மேலாண்மை முறையாகும். இதனை மாற்ற ஒப்பந்தம் என்றும் கூறுவார். இது நிலையாக இல்லாத ஒரு பொருளின் விலையை விற்பனையாளர் அல்லது வாங்குபவர் மாற அனுமதிக்கிறது. எ.கா. மின்சார உற்பத்தியாளர் மற்றும் மின்சார விற்பனையாளர் இருவரும் மின்சார சந்தையில் வணிகம் செய்கின்றனர். உற்பத்தியாளரும் விற்பனையாளரும், ஒரு MWh க்கு $50௦ என்ற ஒருமித்த விலையை அடையும் பொழுது, வணிக காலத்தில் 1 MWh க்கு, கூட்டு விலை $70 ஆக இருக்கிறது. இதற்கு பிறகு உற்பத்தியாளர் கூட்டில் இருந்து $70 பெற்றுக்கொள்கிறார். ஆனால் அவர் $20 விற்பனையாளருக்கு திரும்பி தர வேண்டி இருக்கிறது.(இது கூட்டு விலைக்கும் ஒருமித்த விலைக்கும் உள்ள வித்தியாசமாகும்). கூட்டு விலை குறைவாக இருக்கும் பொழுது கூட்டு விலையில் இருக்கும் வித்தியாசத்தை விற்பனையாளர் உற்பத்தியாளருக்கு தருகிறார்.
இதன் விளைவு, நிலையில்லாமல் இருக்கும் கூட்டு சமநிலையை அடைகிறது. ஆகையால் இருவருமே ஒரு MWh க்கு $50 ஐ பெற்று தந்து கொள்கின்றனர். வித்தியாசத்தை தரும் நபர் "பணம் இல்லாதவர்" ஆகிறார். இடர் மேலாண்மை இல்லாமல் இருந்திருந்தால் இவர்கள் கூட்டு விலையின் மூலம் இலாபத்தை ஈட்டி இருந்திருப்பர்.
வின்சன்ட் புரொட்ரிக்
வின்சன்ட் புரொட்ரிக் (Vincent Broderick, பிறப்பு: ஆகத்து 17 1920), இறப்பு: நவம்பர் 14 2010), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 253 முதல்தர துடுப்பாட்டப் போட்டிகளில் கலந்து கொண்டுள்ளார். 1939-1957 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வின்சன்ட் புரொட்ரிக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 12 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1920 பிறப்புகள் பகுப்பு:2010 இறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
கணபதி விக்னேசு
கணபதி விக்னேசு (Ganapathi Vignesh, பிறப்பு: செப்டம்பர் 11, 1981, இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. எட்டு முதல்தர துடுப்பாட்டப் போட்டிகளிலும், எட்டு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1981 பிறப்புகள் பகுப்பு:தமிழ்நாடு துடுப்பாட்டக்காரர்கள் பகுப்பு:வாழும் நபர்கள்
ஆகாய்
thumb|ஆகாய் இறைவாக்கினர். உருசிய படிம ஓவியம். உருவாக்கப்பட்ட காலம்: 18ஆம் நூற்றாண்டின் முற்பகுதி. காப்பிடம்: கிசி துறவியர் இல்லம், வடக்கு உருசியா.
ஆகாய் (Haggai; ; חַגַּי, Ḥaggay or Hag-i, கிரேக்கம்: Ἀγγαῖος; Aggaeus) என்பவர் கி.மு.6ஆம் நூற்றாண்டில் யூத மக்களிடையே வாழ்ந்த இறைவாக்கினர் ஆவார். பாபிலோனிய அடிமைத்தனத்தினின்று சொந்த நாடு திரும்பிய இஸ்ரயேல் மக்கள், எருசலேம் கோவிலை மீண்டும் கட்டியெழுப்புமாறு இவரது இறைவாக்குகள் தூண்டின. மக்களுக்குச் செழுமையையும் அமைதியையும் அருள்வதாக இவர் வழியாக கடவுள் வாக்களித்ததை ஆகாய் நூல் எடுத்துரைக்கிறது.
பெயர் விளக்கம்
ஆகாய் என்ற பெயருக்கு விழாக் கொண்டாட்டம் அல்லது திருப்பயணம் செய்பவர் என்பது பொருள். ஆகாய் கூடாரத் திருவிழாவன்று பிறந்ததால், அவருக்கு இந்தப் பெயர் வழங்கப்பட்டிருக்க வேண்டும் என்பது ஆய்வாளர்கள் சிலரின் கருத்து. ஆனால் அக்காலத்தில் ‘ஆகாய்' என்பது ஒரு பொதுவான பெயராகவே இருந்துள்ளது.
வரலாற்று பின்னணி
கி.மு.587ல் நெபுகத்நேசர் படைகள் எருசலேம் கோவிலைத் தரைமட்டமாக்கின. பாபிலோனில் அடிமைகளாக இருந்த யூதர்கள், அரசர் சைரசின் ஆணைப்படி கி.மு.538ஆம் ஆண்டு விடுவிக்கப்பட்டார்கள். அவர்கள் சுதந்திரமாகத் தங்கள் நாடாகிய இஸ்ரயேலுக்கும், யூதாவுக்கும் திரும்பினார்கள். அவர்கள் தங்கள் நாட்டிற்குத் திரும்பியபோது, நெபுகத்நேசர் எருசலேமிலிருந்து அபகரித்துக் கொண்டு வந்திருந்த பொருட்களை அரசர் சைரஸ், அவர்களிடம் கொடுத்து அனுப்பினார். எருசலேம் திரும்பிய யூதர்கள், முதலில் கோவிலைக் கட்ட திட்டமிட்டு, அதற்கு அடித்தளமும் இட்டனர். ஆனால் அடுத்த 18 ஆண்டுகளாக கட்டட வேலை எதுவும் நடைபெறாமலே இருந்தது.
இறைவாக்குப் பணி
இந்நிலையில், கி.மு.520 ஆகஸ்டு மாதத்தில் இறைவாக்கினர் ஆகாயின் இறைவாக்குப் பணி தொடங்கியது. 'தாரியு அரசனது இரண்டாம் ஆட்சியாண்டின் ஆறாம் மாதம் முதல் நாளன்று இறைவாக்கினர் ஆகாய் வாயிலாக ஆண்டவரின் வாக்கு அருளப்பட்டது' என்று ஆகாய் நூல் கூறுகிறது. ஆகாய் ஒரு குருவாக இருந்திருக்க வாய்ப்புள்ளதாக சில அறிஞர்கள் கருதுகின்றனர். ஆனால் அவர் குருவாக இருந்தாரா என்பதற்கான தெளிவான ஆதாரம் எதுவும் விவிலியத்தில் காணப்படவில்லை. இறைவாக்கினர் செக்கரியாவைப் போன்றே, எருசலேம் கோவில் மீண்டும் எழுப்பப்பட வேண்டும் என்பதில் கண்ணும் கருத்துமாய் இருந்தார்.
மக்களின் வாழ்க்கை முறைகளைப் பற்றி இறைவாக்கினர் ஆகாய் எதுவும் பேசவில்லை. எருசலேம் கோவிலைக் கட்டியெழுப்புமாறு மக்களைத் தூண்டுவதே அவரது ஒரே நோக்கமாக இருந்தது. "கோவிலைக் கட்டி முடியுங்கள்; இப்போது நாட்டில் நிலவும் வறுமைக்குக் காரணம் கோவில் இல்லாமையே. கோவில் கட்டப்பட்டுவிட்டால், யாவே இறைவன் நல்ல மழையைக் கொடுத்து, நாட்டை வளமுடைய நாடாக மாற்றுவார்” என்பது ஆகாயின் அசைக்க முடியா கருத்து.
ஆதாரங்கள்
பகுப்பு:எபிரேய விவிலிய இறைவாக்கினர்கள்
அரசப்பட்டு திருமேனி அய்யனார் கோயில்
அரசப்பட்டு திருமேனி அய்யனார் கோயில் தமிழ்நாட்டில் தஞ்சாவூர் மாவட்டம், அரசப்பட்டு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திருமேனி அய்யனார் சன்னதியும், வீரனார், தூண்டில்காரன், விநாயகர், கிருஷ்ணன் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சட்டம் ஒரு இருட்டறை
சட்டம் ஒரு இருட்டறை 1981 ஆம் ஆண்டு வெளிவந்த தமிழ்த் திரைப்படமாகும். எஸ்.ஏ.சந்திரசேகரன் இயக்கத்தில் வெளிவந்த இத்திரைப்படத்தில் விஜயகாந்த், பூர்ணிமா தேவி மற்றும் பலரும் நடித்துள்ளனர்.
மேற்கோள்கள்
பகுப்பு:1981 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:சட்டம் பற்றிய திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:எஸ். ஏ. சந்திரசேகர் இயக்கிய திரைப்படங்கள்
இனப்பெருக்க உரிமைகள்
இனப்பெருக்க உரிமைகள் (Reproductive rights) என்பது உலகெங்கிலும் உள்ள நாடுகளில் வேறுபடும் இனப்பெருக்கம் மற்றும் இனப்பெருக்க ஆரோக்கியம் தொடர்பான சட்ட உரிமைகள் மற்றும் சுதந்திரங்கள் ஆகும். உலக சுகாதார நிறுவனம் இனப்பெருக்க உரிமைகளை பின்வருமாறு வரையறுக்கிறது: "இனப்பெருக்க உரிமைகள் என்பது அனைத்து தம்பதிகள் மற்றும் தனிநபர்களின், எண், இடைவெளி மற்றும் நேரத்தை சுதந்திரமாகவும் பொறுப்புடனும் முடிவெடுப்பதற்கான அடிப்படை உரிமையை அங்கீகரிப்பது மற்றும் அவ்வாறு செய்வதற்கான தகவல் மற்றும் வழிமுறைகள் மற்றும் உயர்ந்த பாலியல் உரிமையை பெறுவதற்கான உரிமை மற்றும் இனப்பெருக்க ஆரோக்கியம் ஆகியவற்றை உள்ளாடக்கியது. பாகுபாடு, வற்புறுத்தல் மற்றும் வன்முறை இல்லாத இனப்பெருக்கம் தொடர்பான முடிவுகளை எடுக்கும் அனைவரின் உரிமையும் அவற்றில் அடங்கும்."பெண்களின் இனப்பெருக்க உரிமைகள் பின்வருவனவற்றில் சில அல்லது அனைத்தையும் உள்ளடக்கியிருக்கலாம்: கருக்கலைப்பு-உரிமை இயக்கங்கள்; பிறப்பு கட்டுப்பாடு ; கட்டாய கருத்தடை மற்றும் கருத்தடை செய்வதிலிருந்து சுதந்திரம்; நல்ல தரமான இனப்பெருக்க சுகாதாரத்தை அணுகுவதற்கான உரிமை; இலவச மற்றும் தகவலறிந்த இனப்பெருக்கத் தேர்வுகளைச் செய்வதற்காக கல்வி மற்றும் அணுகல் உரிமை. இனப்பெருக்க உரிமைகள்,மாதவிடாய் சுகாதாரம்  பாதுகாப்பு பெண் பிறப்புறுப்பு அழித்தல் போன்ற நடைமுறைகள்.
இனப்பெருக்க உரிமைகள் ஐக்கிய நாடுகளின் 1968 சர்வதேச மனித உரிமைகள் மாநாட்டில் மனித உரிமைகளின் துணைக்குழுவாக உருவாகத் தொடங்கின. இதன் விளைவாக, இதனை முதன் முதலாக ஆதரித்து தெகுரான் அறிக்கை ஒன்றை வெளியிட்டது: "பெற்றோர்கள் தங்கள் குழந்தைகளின் எண்ணிக்கையையும் இடைவெளியையும் சுதந்திரமாகவும் பொறுப்புடனும் தீர்மானிக்க அடிப்படை மனித உரிமை உண்டு." என்று அதில் குறிப்பிட்டது பெண்களின் பாலியல் தேர்வு, மகளிர் மருத்துவ மற்றும் மனநலப் பிரச்சினைகள் ஐக்கிய நாடுகள் சபையின் முன்னுரிமைகளில் 1975 ஆம் ஆண்டுவரை  இடம் பெறவில்லை. இருப்பினும், மாநிலங்கள் இந்த உரிமைகளை சர்வதேச சட்டப்பூர்வமாக ஆக்குவதில் வேகம் காட்டவில்லை. எனவே, இந்த உரிமைகளில் சில ஏற்கனவே கடுமையான சட்டத்தில் அங்கீகரிக்கப்பட்டிருந்தாலும், அதாவது சட்டப்பூர்வமாக கட்டுப்படுத்தும் சர்வதேச மனித உரிமைக் கருவிகளில் குறிப்பிடப்பட்டிருந்தாலும், மற்றவை பிணைக்கப்படாத பரிந்துரைகளில் மட்டுமே குறிப்பிடப்பட்டுள்ளன.
தாக்சாயனி வேலாயுதன் விருது
தாக்சாயனி வேலாயுதன் விருது (Dakshayani Velayudhan Award) கேரள மாநிலத்தில் ஆண்டுதோறும் வழங்கப்படும் ஒரு விருதாகும். கேரள சட்டசபையில் இடம்பிடித்த முதலாவது மற்றும் தனி தலித் பெண் தாக்சாயனி வேலாயுதன் பெயரால் இவ்விருது வழங்கப்படுகிறது. 2019 ஆம் ஆண்டில் நிறுவப்பட்ட இந்த விருது கேரள மாநிலத்தில் மற்ற பெண்களை மேம்படுத்துவதில் பங்களிக்கும் பெண்களுக்காக வழங்கப்படுகிறது. 2019 ஆம் ஆண்டு சனவரி மாதம் 31 அன்று 2019 ஆம் ஆண்டிற்கான நிதிநிலை அறிக்கையை சட்டப்பேரவையில் தாக்கல் செய்தபோது தாக்சாயனி வேலாயுதன் விருதை கேரள நிதி அமைச்சர் டாக்டர் தாமசு ஐசக் அறிவித்தார். நிதிநிலை அறிக்கையில் இவ்விருதிற்காக ரூ இரண்டு கோடி ஒதுக்கப்பட்டிருந்தது.
மேற்கோள்கள்
பகுப்பு:கேரளம் பகுப்பு:தலித்தியல்
டி.என்.ஏ கணிப்பீடு
டி.என்.ஏ கணிப்பீடு என்பது வழக்கமான சிலிக்கான் சார்ந்த கணினித் தொழில் நுட்பங்களுக்கு மாறாக உயிரி வேதியியல் மற்றும் மூலக்கூற்று உயிரியல் சார்ந்த டி.என்.ஏயைப் பயன்படுத்திச் செய்யப்படும் ஒரு கணக்கீட்டு வடிவம் ஆகும். டி.என்.ஏ கணிப்பீடு அல்லது கூறின் மூலக்கூற்று கணிப்பீடு என்பது மிகவும் வேகமாக வளர்ந்துவரும் துறையிடைப் பகுதி ஆகும். இந்தப் பகுதியில் செய்யப்படும் ஆய்வுகளும், மேம்பாடுகளும் டி.என்.ஏ கணிப்பீட்டின் கோட்பாடு, பரிசோதனைகள் மற்றும் பயன்பாடுகள் ஆகியவற்றைக் கருத்திலெடுக்கின்றன.
வரலாறு
2002 ஆம் ஆண்டில் இஸ்ரேலின் ரெஹோவோட்டில் உள்ள வெய்ஸ்மென் இன்ஸ்டிட்யூட் ஆஃப் சைன்ஸ் ஆய்வாளர்கள், சிலிக்கான் நுண்சில்லுகளுக்கு பதிலாக நொதிகள் மற்றும் டி.என்.ஏ மூலக்கூறுகள் இணைந்து உருவாக்கப்பட்ட நிரலேற்பு மூலக்கூறு கணக்கீட்டு இயந்திரத்தை உருவாக்கினர். ஏப்ரல் 28, 2004 அன்று வெய்ஸ்மென் இன்ஸ்டிட்யூட்டைச் சேர்ந்த எஹுட் ஷாபிரோ, யாகோவ் பெனன்சன், பின்யமின் கில், யூரி பென்-டோர் மற்றும் ரிவ்கா அடார் ஆகியோர் தர்க்க ரீதியாக கலத்தினுள் புற்றுநோய் நடவடிக்கையைக் கண்டறிவதற்கான திறனுடன் கூடிய உள்ளீட்டு மற்றும் வெளியீட்டுத் தொகுதிக்கூறுடன் இணைந்த டி.என்.ஏ கணினியை உருவாக்கியதாகவும், அந்த கண்டறிதலுக்குப் பிறகு புற்றுநோய்க்கு எதிரான மருந்தை வெளியிட இருப்பதாகவும் நேச்சர் இதழில் அறிவித்தனர்.
செயல்திறன்கள்
டி.என்.ஏ கணிப்பீடானது அடிப்படையில் இணைக் கணிப்பீடுடன் ஒத்ததாக இருக்கிறது. அதில் ஒரே நேரத்தில் மாறுபட்ட சாத்தியக்கூறுகளை முயற்சிப்பதற்கு, டி.என்.ஏவின் பல மாறுபட்ட மூலக்கூறுகளின் நன்மைகளை எடுத்துக் கொள்கிறது.
டி.என்.ஏ கணிப்பீடு வழக்கமான சிலிக்கான் கணினிகளைக் காட்டிலும் குறைவான மின்திறன் நுகர்வையே எடுத்துக் கொள்கிறது. டி.என்.ஏவானது கட்டுக்கட்டுதலுக்கு அனுமதிப்பதற்கான எரிபொருளாக அல்லது பிரித்தலுக்குக் காரணமான இழையை வெப்பப்படுத்துவதற்காகவும் அடினோசைன் முப்பாஸ்பேட்டைப் (ATP) பயன்படுத்துகிறது. இழை கலப்புப் பிறப்பாக்கம் மற்றும் டி.என்.ஏ முதுகெலும்பின் நீர்ப்பகுப்பு ஆகிய இரண்டும் தானியங்கியாக ஏற்படலாம். இது டி.என்.ஏவில் சேமிக்கப்பட்டிருக்கும் இயக்கச்சக்தியினால் இயக்கப்படும். இரண்டு ATP மூலக்கூறுகளின் நுகர்வானது 1.5 x 10−19 J சக்தியை வெளிவிடும். இரண்டு ATP மூலக்கூறுகளைப் பயன்படுத்தி வினாடிக்கு அதிக எண்ணிக்கையிலான நிலைமாற்றங்களிலும் கூட சக்தி வெளியீடு குறைவானதாகவே இருக்கிறது. எடுத்துக்காட்டாக கஹான் 10−10 W சக்தி நுகர்வுடன் வினாடி ஒன்றுக்கு 109 நிலைமாற்றங்களைக் குறிப்பிட்டார். அதே போன்று 4000 வினாடிகளில் 7.5 x 1011 வெளியீடுகளை உருவாக்கும் ஒரு அமைப்பானது ~ 10−10 W சக்தி நுகர்வு வீதத்தை விளைவிக்கிறது என ஷபிரோ குறிப்பிட்டார்.
சில சிறப்புச் சிக்கல்களில் டி.என்.ஏ கணினிகள் இதுவரை உருவாக்கப்பட்டிருக்கும் மற்ற கணினிகளைக் காட்டிலும் வேகமானதாகவும் சிறியதாகவும் இருக்கின்றன. மேலும் குறிப்பிட்ட கணிதக் கணக்கீடுகள் டி.என்.ஏ கணினியில் பணியாற்றச் செய்து காட்டப்பட்டிருக்கிறது. எடுத்துக்காட்டாக ஆரன் நயபி, டி.என்.ஏ கணினியில் ஸ்ட்ராஸ்ஸனின் அணி பெருக்கல் நெறிமுறையின் பொதுவான அளவுச் செயல்படுத்தலை வழங்கியிருக்கிறார்.
ஆனால் டி.என்.ஏ கணிப்பீடானது கணக்கீட்டின் வேறுபட்ட மாதிரிகளைப் பயன்படுத்தி எந்தச் சிக்கல்களைக் கணக்கீட்டு ரீதியாகத் தீர்க்கலாம் என்ற ஆய்வைக் குறிக்கும் கணக்கீட்டுக் கோட்பாட்டின் கருத்து நிலையிலிருந்து எந்தவொரு புதிய செயல்திறன்களையும் வழங்கவில்லை. எடுத்துக்காட்டாக, வான் நியூமன் இயந்திரங்களில் சிக்கலின் தீர்வுக்குத் தேவையான வெளியானது சிக்கலின் (EXPSPACE சிக்கல்கள்) அளவுடன் அதிவேகமாக வளர்வதாகக் கொண்டால் அது டி.என்.ஏ இயந்திரங்களில் சிக்கலின் அளவுடன் மேலும் அதிவேகமாக வளரும். மிகவும் பெரிய EXPSPACE சிக்கல்களுக்கு நடைமுறையிலிருப்பதற்கு தேவைப்படும் டி.என்.ஏ அளவு மிகவும் பெரியதாக உள்ளது. (மற்றொரு வகையில் குவாண்டம் கணிப்பீடு சில ஆர்வமுள்ள செயல்திறன்களை வழங்குகிறது.)
டி.என்.ஏ கணிப்பீடானது டி.என்.ஏ நேனோதொழில்நுட்பத்துடன் இணைந்து செயல்பட்டாலும் அதில் இருந்து மாறுபட்டதாக இருக்கிறது. டி.என்.ஏ நேனோதொழில்நுட்பமானது டி.என்.ஏவுக்கு வெளியே புதிய கட்டமைப்புகளை உருவாக்குவதற்கு வாட்சன்-கிரிக் பேஸ்பேரிங்கின் தனித்தன்மை மற்றும் பிற டி.என்.ஏ பண்புகளைப் பயன்படுத்துகிறது. இந்தக் கட்டமைப்புகள் டி.என்.ஏ கணிப்பீட்டுக்காக பயன்படுத்தப்படலாம். ஆனால், அவ்வாறு இருக்க வேண்டியதில்லை, கூடுதலாக டி.என்.ஏ கணிப்பீட்டை டி.என்.ஏ நேனோதொழில்நுட்பத்தின் மூலமாக மூலக்கூறுகளைப் பயன்படுத்தாமல் உருவாக்கப்படலாம்.
முறைகள்
டி.என்.ஏ சார்ந்த கணக்கீட்டுச் சாதனத்தை உருவாக்குவற்காக பல முறைகள் இருக்கின்றன. ஒவ்வொன்றும் அதன் தனித்தன்மைகள் மற்றும் குறைபாடுகளைக் கொண்டிருக்கின்றன. அவற்றில் பெரும்பாலானவை டி.என்.ஏ அடிப்படையில், டிஜிட்டல் லாஜிக்குடன் இணைந்த அடிப்படைத் தர்க்க வாயில்களை (AND, OR, NOT) உருவாக்குகின்றன. டி.என்.ஏசைம்கள், டியாக்சியாலிகோநியூக்ளியோடைடஸ், என்சைம்கள், டி.என்.ஏ டைலிங் மற்றும் பாலிமரேஸ் தொடர் வினை ஆகியவை மாறுபட்ட தளங்களில் சிலவாகும்.
டி.என்.ஏசைம்கள்
டி.என்.ஏசைம் தர்க்க வாயிலானது பொருந்துகின்ற ஆலிகோநியூக்ளியோடைடுக்கு பிணைக்கப்படும் போது அது அதன் கட்டமைப்பை மாற்றுகிறது. மேலும் அது பிணைக்கப்பட்டுள்ள ஃப்ளோரோஜெனிக் அடிமூலக்கூறு பிளவற்றதாக இருக்கிறது. மற்ற பொருட்களை பயன்படுத்த முடிந்த போதும் பெரும்பாலான மாதிரிகள் ஃப்ளோரசன்ஸ் சார்ந்த அடிமூலக்கூறினைப் பயன்படுத்துகின்றன. ஏனெனில் அது ஒற்றை மூலக்கூறு வரம்பில் இருந்தாலும் கூட கண்டறிவதற்கு மிகவும் எளிதானதாக இருக்கிறது. ஃப்ளோரசன்ஸின் அளவு பின்னர் எதிர்வினை ஏற்படுகிறதா என்பதைக் கண்டறிவதற்கு அளவிடப்படலாம். மாற்றங்களடைந்த டி.என்.ஏசைம் பின்னர் "பயன்படுத்தப்பட்டது" ஆகிறது. மேலும் அவற்றால் எந்த எதிர்விளைவுகளையும் ஏற்படுத்த முடியாது. இதன் காரணமாக இந்த எதிர்வினைகள் தொடர்ச்சியாக அசைக்கப்படும்-கொள்கலன் அணு உலை (continuous stirred-tank ரிக்டர்)போன்ற சாதனங்களில் இடம்பெறுகின்றன. அதில் பழைய பொருள் நீக்கப்பட்டு பின்னர் புதிய மூலக்கூறுகள் சேர்க்கப்படுகின்றன.
பொதுவாகப் பயன்படுத்தப்படும் இரண்டு டி.என்.ஏசைம்கள் E6 மற்றும் 8-17 என்று அழைக்கப்படுகின்றன. இவை எந்தத் தன்னிச்சையான இடத்திலும் அடிமூலக்கூறின் பிளவை அனுமதிப்பதன் காரணமாக பிரபலமாக இருக்கின்றன. ஸ்டோஜனோவிக் மற்றும் மேக்டொனால்ட் முறையே மாயா I மற்றும் மாயா II இயந்திரங்களை உருவாக்குவதற்கு E6 டி.என்.ஏசைம்களைப் பயன்படுத்தினர்; ஸ்டோஜனோவிக் 8-17 டி.என்.ஏசைமினைப் பயன்படுத்தியும் தர்க்க வாயில்களைச் செய்து காண்பித்திருக்கிறார். இந்த டி.என்.ஏசைம்கள் தர்க்க வாயில்கள் உருவாக்கத்தில் பயனுள்ளதாக இருப்பதாகச் செய்து காட்டப்பட்ட போதும் அவை Zn2+ அல்லது Mn2+ போன்ற செயல்பாட்டுக்கான உலோகத் துணைகாரணிக்கான தேவையினால் மட்டுப்படுத்தப்படுகின்றன. அதனால் அவை உயிரியல் சோதனைகளில் பயனுள்ளவையாக இல்லை.
நொதிகள்
நொதி சார்ந்த டி.என்.ஏ கணினிகள் பொதுவாக எளிமையான திருப்பு இயந்திரத்தின் வடிவத்தில் இருக்கின்றன; நொதியின் வடிவத்தில் வன்பொருளும், டி.என்.ஏவின் வடிவத்தில் மென்பொருளும் உள்ளன.
ஷாபிரோ FokI என்சைமைப் பயன்படுத்தி டி.என்.ஏ கணினியைச் செய்துகாட்டினார். மேலும் அவரது பணியை PPAP2B, GSTP1 போன்ற மரபணுக்களின் வெளிப்பாட்டின் கீழ் மற்றும் PIM1, HPNஆகியவற்றின் அதிகப்படியான வெளிப்பாட்டின் கீழ் சுக்கிலப் புற்றுநோயைக் கண்டறிந்து வினைபுரியும் தன்னியக்க எந்திரத்தைக் காண்பிப்பதற்கான பணிகளைத் தொடர்ந்து விரிவுபடுத்தினார். அவரது தன்னியக்க எந்திரம் ஒவ்வொரு மரபணுவின் வெளிப்பாட்டையும் ஒரு நேரத்தில் ஒரு மரபணு என்ற கணக்கில் மதிப்பிடுகிறது. மேலும் நேர்மறையான நோய்க்கண்டறிதலில் பின்னர் ஒற்றை இழை டி.என்.ஏ மூலக்கூறு (ssDNA) வெளியிடப்படுகிறது. அது MDM2வுக்கான ஆண்டிசென்ஸாக (antisense) இருக்கிறது. MDM2 என்பது புரதம் 53 இன் அடக்கியாக இருக்கிறது, அதுவேக் கட்டி அடக்கியாகவும் இருக்கிறது. எதிர்மறை நோய்க்கண்டறிதலில் எதுவும் செய்யாமல் இருப்பதற்கு மாறாக நேர்மறை நோய்க்கண்டறிதல் மருந்தின் அடக்கியை வெளியிடுவதற்குத் தீர்மானிக்கப்பட்டது. இரண்டு தனித்த தன்னியக்க எந்திரங்கள் தேவைப்படுவது இந்தச் செயல்பாட்டிலுள்ள குறைபாடாகும். அதில் ஒன்று ஒவ்வொரு மருந்தையும் நிர்வகிப்பதற்காக இருக்கிறது. மருந்து வெளிவரும் வரையிலான மதிப்பீட்டின் முழுச் செயல்பாடும் நிறைவடைவதற்கு சுமார் ஒரு மணி நேரம் எடுத்துக்கொள்ளும். இந்த முறைக்கு நிலை மாற்ற மூலக்கூறுடன் FokI நொதி இருக்கவேண்டியது அவசியமாகும். FokI நொதிக்கான தேவையானது உயிரிய சோதனைப் பயன்பாட்டில் குறைந்தது "உயர் உயிரங்கிகளின் கலங்களில்" பயன்படுத்துவதையாவது கட்டுப்படுத்துகிறது. இந்த நிகழ்வில் "மென்பொருள்" மூலக்கூறுகள் மீண்டும் பயன்படுத்தப்படலாம் என்பதும் குறிப்பிடப்பட வேண்டும்.
புற இணைப்புகள்
பகுப்பு:அமெரிக்கக் கண்டுபிடிப்புகள் பகுப்பு:கணினி வகைகள் பகுப்பு:டி. என். ஏ பகுப்பு:கூகுள் தமிழாக்கம்-மரபியல்
உறந்தைராயன் குடிக்காடு
உறந்தைராயன் குடிக்காடு, (Uranthairayan Kudikadu) இந்திய மாநிலமான தமிழ்நாட்டின் தஞ்சாவூர் மாவட்டத்திற்குட்பட்ட ஒரத்தநாடு வட்டத்தைச் சேர்ந்த கிராமம். ஒரத்தநாட்டிலிருந்து 5 கி.மீ. தொலைவில் உள்ளது. உழவுத் தொழிலே முதன்மைத் தொழில். தென்னை, நெல் அதிகம் விளைவிக்கப்படுகின்றன. அடைக்கலம் காத்த அய்யனார் கோவிலும் காளியம்மன் கோவிலும், பெரியாச்சி கோயிலும் உள்ளன. உறந்தைராயர் என்ற குலத்தினர் வாழ்ந்ததால் இவ்வூருக்கு இப்பெயர் வந்திருக்கலாம் எனக் கருதப்படுகிறது. இதை மெய்ப்பிக்கும் வகையில் இவ்வூரின் குறிப்பிட்ட அளவினர் உறந்தைராயர் ஆவர். 62 ஆண்டுகள் நிறைவுற்ற மேனிலைப் பள்ளி ஒன்றும் உள்ளது. கிராம நூலகம் ஒன்றும் உள்ளது. இவ்வூரில் மக்கள் தொகையின் இந்து சமயத்தின் கள்ளர் பிரிவினரே பெரும்பான்மையினர். எல்லைகளாக புலவன்காடு, தெலுங்கன் குடிக்காடு ஆகிய ஊர்கள் அமைந்துள்ளன.
போக்குவரத்து
இது தஞ்சாவூர் - பட்டுக்கோட்டை சாலையில் அமைந்துள்ளது. ஒரத்தநாட்டிற்கும் பட்டுக்கோட்டைக்கும் இடையில் அமைந்துள்ளதால் போக்குவரத்து வசதி சீராகவுள்ளது. தஞ்சாவூருக்கும், பட்டுக்கோட்டைக்கும் செல்லும் பெரும்பாலான பேருந்துகள் நின்று செல்கின்றன. அரசுப் பேருந்துகளைக் காட்டிலும், தனியார் பேருந்துகளே அதிகம். பத்து நிமிட இடைவெளியில் தஞ்சாவூரில் இருந்து பட்டுக்கோட்டைக்கும், பட்டுக்கோட்டையில் இருந்து தஞ்சாவூருக்கும், இந்த வழியாக பேருந்துகள் செல்கின்றன. தஞ்சாவூருக்குள் உள்ள மற்ற ஊர்களுக்கும், சில வெளியூர்களுக்கும் செல்ல ஒரத்தநாட்டுக்கு செல்லலாம். தஞ்சாவூர் சென்று பழைய பேருந்து நிலையத்தில் இருந்து அரசு/தனியார் பேருந்துகளின் மூலம் வெளியூர்களுக்குச் செல்லலாம். தஞ்சாவூரில் ரயில் நிலையம் உள்ளது.
பண்பாடு
இங்கு திருவிழா நடைபெறும். சிவராத்திரி கொண்டாடுவார். முளைப்பாரித் திருவிழா ஆவணியில் நடைபெறும்.
சான்றுகள்
பகுப்பு:தஞ்சாவூர் மாவட்டத்திலுள்ள கிராமங்கள்